kardosdrur/scandi-wiki huggingface dataset:
§ 60-selskab

Et § 60-selskab er en virksomhed, der er oprettet i henhold til § 60 i kommunestyrelsesloven. Selskabet består for det meste kun af kommuner. Selskabet er typisk et I/S, men kan også ses som et A.m.b.a.-selskab.

Et § 60-selskab kan lovgivningsmæssigt ikke organiseres som kapitalselskab (A/S, ApS eller P/S). Selskabet skal have mindst to ejere (kaldet interessenter, hvis det er et I/S).

Et § 60-selskab er karakteriseret ved, at interessentkommunerne hæfter solidarisk, ubegrænset og direkte for § 60-selskabets forpligtelser. Selskabet er en “særkommune” og dermed omfattet af de samme regler som kommunerne, herunder kommunestyrelsesloven, kommunalfuldmagten, offentlighedsloven mv.

Et § 60-selskab får overdraget kompetence fra de deltagende kommuner, der fastlægges i selskabets vedtægter. Vedtægterne regulerer typisk også kommunernes indbyrdes forhold som ejere. Selskabet skal have sine vedtægter godkendt af Statsforvaltningen; det samme gælder for alle vedtægtsændringer, ophør samt udtræden.

§ 60-selskaberne bruges til at løfte en større opgave mellem flere kommuner, såsom fælles beredskaber, affaldsforbrændinger, naturgasforsyninger mm.

Kommunalpolitik i Danmark
Virksomhedsformer
Hættetrøje

En hættetrøje er en sweatshirt med en hætte med en muffe syet fast på maven, og normalt med en snor til at justere åbningen i hætten. Hættetrøjer bruges ofte af sportshold, skoleklasser af lignende, for at kunne illustrere at man er en del af gruppen. Disse vil normalt være i samme farve og gerne med logo eller tekst der afslører tilhørsforholdet.

Trøjer
Muffe

En muffe er et stykke modeaccessories der bruges udendørs, som normalt er fremstillet af et cylindrisk stykke pels eller tekstil, hvor begge ender er åbne, så man kan stikke hænderne ind og holde varmen. Muffen blev introduceret blandt kvindemoden i 1500-tallet, og var populær blandt både mænd og kvinder i 1600- og 1700-tallet. I begyndelsen af 1900-tallet blev muffer udelukkende brugt af kvinder i England. I 1800-tallet gik de også meget af mode flere steder. I en periode i slutningen af 1940'erne og 1950'erne vendte muffen tilbage i en årrække.

Beklædningsgenstande
Den Resen-Svaningske Bibel

Den Resen-Svaningske Bibel er en oversættelse af Bibelen, som blev udgivet i Danmark i 1647. Den blev også udgivet i en revideret udgave i 1740. Oversættelsen var den dominerende i Norge i lang tid og var den udgave, som Det Norske Bibelselskab udgav, da det blev stiftet i 1816.

Den Resen-Svaningske Bibel er en revision af professor Hans Poulsen Resens oversættelse i 1607. Resen skulle egentlig kun revidere en tidligere dansk oversættelse, men endte med at oversætte hele Bibelen til dansk direkte fra grundsprogene. Det var den første danske bibeloversættelse direkte fra grundsprogene hebraisk, aramæisk og græsk. I 1647 reviderede professor Hans Svane Resens oversættelse. Den revision blev kendt under navnet Den Resen-Svaningske Bibel. Oversættelsen var ret nøjagtig, men var præget af et tungt sprog og var vanskelig at forstå.

Se også 
 Danske bibeloversættelser

Eksterne henvisninger 
 Det Danske Bibelselskab - Den danske bibels historie  – (Hentet 14. oktober 2017)

Bibeludgaver
1647
Rolls-Royce Phantom VIII

Rolls-Royce Phantom VIII er en luksussedan fra det britiske bilfirma Rolls-Royce. Det er den ottende og nuværende generation af Rolls-Royce Phantom. Den blev lanceret i juli 2017.

Referencer 

8
The Woman in Me (Shania Twain-album)

The Woman in Me er det andet studiealbum af de canadiske countrysanger Shania Twain og det første af hendes albums, hvor størstedelen af sangene er helt eller delvist skrevet af hende. Det blev udgivet den 7. februar 1995, og blev hendes bedst sælgende udgivelse på dette tidspunkt, hvor det havde solgt 4 millioner eksemplarer ved udgangen af året. Den 1. december 2000 var det blevet certificeret 12× Platin af RIAA, hvilket svarer til 12 millioner solgte eksemplarer i USA og 20 millioner på verdensplan. Det blev rangeret som nummer 8 på CMTs liste over 40 Greatest Albums in Country Music i 2006.

Spor

Hitlister

Ugentlige hitlister

Årti-hitlister

All-time hitlister

Årshitlister

Referencer 

Album fra 1995
Shania Twain-album
ABCinema

ABCinema kan henvise til flere artikler:
 ABCinema (biograf), tidligere biograf i København beliggende på Rådhuspladsen.
 ABCinema (dokumentarfilm), dokumentarfilm fra 2009 om ABCinema-gruppen
 ABCinema (kollektiv), filmkollektiv.
Cam Clarke

Cameron Arthur "Cam" Clarke (født 6. november 1957) er en amerikansk skuespiller og komiker.

Eksterne henvisninger

 
 

Personer fra Burbank
Skuespillere fra Californien
Noel Fisher

Noel Roeim Fisher (født 13. marts 1984 i Vancouver) er en canadisk skuespiller, kendt for blandt andet rollen som Mickey Milkovich i tv-serien Shameless og Cael Malloy i The Riches. Derudover har han spillet vampyren Vladimir i filmen The Twilight Saga: Breaking Dawn - Part 2, og udført motion capture og lagt stemmen til Michelangelo i Teenage Mutant Ninja Turtles og dens efterfølger med undertitlen Out of the Shadows.

Udvalgt filmografi

Film 
 2003: Final Destination 2 – Brian Gibbons
 2008: Red – Danny McCormack
 2012: The Twilight Saga: Breaking Dawn - Part 2 – Vladimir
 2014: Teenage Mutant Ninja Turtles – Michelangelo (stemme og motion capture)
 2016: Teenage Mutant Ninja Turtles: Out of the Shadows – Michelangelo (stemme og motion capture)
 2020: Capone – Junior

Tv-serier 
 2000–03: X-Men: Evolution – Toad/Todd Tolensky (26 afsnit, stemme)
 2007–08: The Riches – Cael Malloy (20 afsnit)
 2011–21: Shameless – Mickey Milkovich (71 afsnit)
 2019–: The Red Line – Paul Evans

Referencer

Eksterne henvisninger 
 

Filmskuespillere fra Canada
Tv-skuespillere fra Canada
Stemmeskuespillere
Børneskuespillere fra Canada
Personer fra Vancouver
ABCinema (kollektiv)

ABCinema var et dansk kollektiv der fungerede som uafhængig filmselskab.

ABCinema stiftedes den 15. maj 1968 ved et møde i Per Kirkebys atelier på Bülowsvej i København hvor omkring 40 kunstnere deltog.
Blandt initiativtagerne var Ole John, Erik Thygesen og Jørgen Leth.

Gruppens første kollektivfilm var eksperimentalfilmen Dyrehavefilmen optaget januar 1969, — en "kaotisk, flimrende, fragmenteret" film optaget med 8 millimeter kameraer.
Ved fremvisning projiceres filmen med 4 projektorer samtidig.
Deres anden film var Rødovrefilmen med tilsvarede firdobbelt projektion og musik af Django Reinhard.

Dokumentarfilmen ABCinema fra 2009 skildrer kollektivet.

Henvisninger 

Kollektiver
Avantgarde
Filmselskaber fra Danmark
Mayaskrift

Mayaskrift var det skriftsprog, som den mesoamerikanske Maya-civilisation brugte, og det er det eneste mesoamerikanske skriftsprog, der i overvejende grad kan læses i dag. De tidligste inskriptioner stammer tilbage fra det 3. århundrede f.v.t. i San Bartolo, Guatemala. Mayaskriften var i brug ind til den spanske invasion i det 16. og 17. århundrede.

Moderne mayasprog skrives med det latinske alfabet.

Litterære sprog 
Blandt mayaerne var flere forskellige sprog i brug, og det menes i dag, at klassiske tekster blev skrevet på en skriftlig version af sproget ch’olti’ af skrivere, der typisk var præster. Dette litterære sprog er kendt som klassisk maya og blev muligvis brugt som et lingua franca i den veluddannede maya-elite. Det er muligt, at også andre mayasprog blev nedskrevet med mayaskrift.

Struktur 
Mayaskrift består af detaljerede glyffer, der blev malet på keramik, vægge og barkpapir. Hvis ikke, blev den skåret ud i træ, hugget ud i sten, eller formet i stuk for derefter at blive malet, men malingen kan dog sjældent ses i dag. Omkring 90 % af alle mayatekster kan nu læses i varierende grad, hvilket har givet en detaljeret forståelse for skriftens struktur.

For sig selv repræsenterer glyffer enten morfemer (fx ord) eller stavelser, og den samme glyf kunne ofte benyttes på begge måder. Fx kunne glyffen med den logografisk betydning MANIK’ også repræsentere stavelsen chi. Det er foreslået, at disse dobbelte betydninger opstod, når skriften skulle tilpasses nye sprog. Omvendt, kunne flere forskellige glyffer have den samme betydning, hvilket fx var tilfældet for tredjepersonspronominet u-.

Mayaskrift var typisk arrangeret i blokke, der var to glyffer brede.

Kildehenvisninger

Eksterne henvisninger 

Skriftsystemer
Mayacivilisationen
Night Visions (album)

Night Visions er bandet Imagine Dragons første album, der udkom 4. september 2012. 

Albummet blev en stor succes, og bandet blev for alvor et internationalt band.

Spor 

1: Radioactive 

2: Tiptoe 

3. It´s Time 

4: Demons 

5: On Top of the world 

6: Amsterdam 

7:  Hear Me 

8: Every Night 

9: Bleeding Out 

10: Underdog 

11: Nothing Left to Say/Rocks   

Hvis man køber deluxe udgaven af Night Visions kommer følgende sange med: 

12: Cha-Ching (Till We Grow Older) 

13: Working Man 

14: My Fault 

15: Round and Round 

16: The River 

17: America 

18: Selene 

19: Cover Up 

20: I Dont Mind 

Debutalbum fra 2012
Imagine Dragons
Smoke + Mirrors (Imagine Dragons album)

Smoke + Mirrors er bandet Imagine Dragons andet album, der udkom 17. februar 2015. 

Album fra 2015
Imagine Dragons
Evolve (Imagine Dragons album)

Evolve er bandet Imagine Dragons tredje album, der udkom 23. juni 2017. 

Album fra 2017
Imagine Dragons
Victor Hugo (flertydig)

Victor Hugo var en fransk forfatter, der skrev Les Misérables og Klokkeren fra Notre Dame. Navnet kan også referere til:

 Victor Hugo - australsk fodboldspiller
 Víctor Hugo Peña – colombiansk cykelrytter
 Víctor Hugo Montaño – colombiansk fodboldspiller
 Viktor Hugo Suolahti – finsk sprogforsker
You're Still the One

"You're Still the One" er en sang delvist skrevet af og indspillet af den canadiske sanger Shania Twain. Den blev udgivet i januar 1998 som den tredje single fra Twains album Come On Over, men det var den første det blev udgivet til pop og internationale markeder. Singlen toppede som nummer 2 og blev Twains første Top 10-hit på Billboard Hot 100. Selvom den aldrig opptede hitlisten, så bliver den anerkendt som Twains mest succesfulde single, og de ter en af hendes mest succesfulde singler på county-tradio. Sangen blev skrevet af Twain og Mutt Lange, og den blev produceret af Lange.

"You're Still the One" blev nomineret til fire Grammy Awards i 1999, og den vandt de to. IDen modtog priser for Best Country Song og Best Female Country Vocal Performance men tabte  Record of the Year og Song of the Year til Celine Dions "My Heart Will Go On".

Den blev rangeret som nummer 46 på VH1's 100 Greatest Songs of the '90s.

Udgivelse 

CD-Maxi
"You're Still The One" (Single Version) (3:19)
"(If You're Not in it For Love) I'm Outta Here!" (Mutt Lange Mix) (4:21)
"You Win My Love" (Mutt Lange Mix) (3:54)
"You're Still The One" (LP Version) (3:34)

U.S. CD Single
"You're Still The One" (Radio Edit/Intro) (3:34)
"Don't Be Stupid (You Know I Love You)" (Remix) (3:37)

Europe CD Single
"You're Still The One" (Single Version) (3:19)
"You're Still The One" (Soul Solution Dance Mix) (4:03)

Canada CD-Maxi
"You're Still The One" (Radio Edit w/Intro) (3:36)
"You're Still The One" (Album Version) (3:32)
"Don't Be Stupid (You Know I Love You)" (Dance Mix) (4:45)

Dance Mixes CD-Maxi
"You're Still The One" (Soul Solution Radio Mix) (4:03)
"You're Still The One" (Soul Solution Extended Club Mix) (8:42)
"You're Still The One" (Kano Dub) (7:46)
"You're Still The One" (Soul Solution Percapella Dance Mix) (3:34)
"You're Still The One" (Radio Edit w/Intro) (3:34)

Hitlister

ugentlige hitlister

Årshitlister

Årti-hitlister

All-time hitlister

Referencer 

Shania Twain
Singler fra 1998
Flommen

Flommen er et fredet engomåde der støder lige op til østsiden af Sorø by.  Flommen var oprindeligt en arm på Sorø Sø, men i 1700- og 1800-tallet sænkede man i flere omgange vandstanden i Sorø Sø og inddæmmede til sidst Flommen. Samtidig anlagde man Fægangen, den store vej der fører tværs over Flommen. En  bestemmelse fra 1882 pålægger skovrideren at lede vand ind på den sydlige del af Flommen, inden frosten kommer, så borgerne i Sorø har en skøjtebane. I dag græsses det meste af Flommen af kvæg og heste, så området ikke vokser til og kan bevare sin karakter som eng med enkelte større enligt stående træer. Nogle steder er engen dog vokset kraftigt til med især pil. Den nedlagte jernbane over Flommen er nu en gang- og cykelsti.

Skovområdet omkring Filosofgangen er specielt ved, at skoven har fået lov til at henligge som en slags naturskov i mange år, og skoven rummer mange forskellige slags træer.

Flommen udgør hovedparten af Natura 2000-område nr. 160: Nordlige del af Sorø Sønderskov. Engen og  nogle tilstødende skovarealer, i alt 127 hektar blev fredet i 1977 for at sikre at Flommen bevarer sin karakter af åbent engområde, og at der ikke foretages ændringer i terræn og vandstand.  En del af skovene havde henligget som fredskov siden 1952. Området ejes af Sorø Akademi, der ikke ønskede erstatning ved fredningens gennemførelse

Kilder og henvisninger

Sorø
Fredede arealer i Danmark
Kærlighed i Murens skygge

Kærlighed i Murens skygge (tysk originaltitel: Weissensee) er en tysk tv-serie produceret for Das Erste.

I seriens første sæson prøves et østtysk par hårdt, da kvinden Julia Hausmanns mor er systemkritiker, mens manden Martin Kupfers bror og far arbejder for Stasi. Det meste af handlingen foregår i bydelen Weißensee i Berlin.

Kildehenvisninger

Eksterne henvisninger 
 

Tyske tv-serier fra 2010'erne
Krimiserier fra Tyskland
Robert Gazizov

Robert Gazizov ( ; født 25. september 1939 i Ufa i Republikken Basjkortostan, Sovjetunionen) er en russisk komponist og lærer,  der er blevet amerikansk statsborger.

Gazizov studerede komposition på Kazan University of Arts og Bashkir Institute of Arts. Han har skrevet 3 symfonier, orkesterværker, koncerter, kammermusik, scenemusik, popmusik og jazzværker etc. Underviste ligeledes i komposition på forskellige skoler og konservatorier i Ufa.

Gazizov var ligeledes formand for komponistforeningen i Ufa, og var direktør for Russian Dramatic Theatre i Ufa.

Udvalgte værker 

 Symfoni nr. 1 (1980) - for orkester
 Symfoni nr. 2 (1987) - for orkester
 Symfoni nr. 3 (1994) - for orkester
 Klaverkoncert (1988-1989) - for klaver og orkester
 Violinkoncert (1987) - for violin og orkester
 Symfonisk digtning "Til minde om helte" (1985) - for orkester

Kilde 
 Om Robert Gazizov på www.musicweb-international.com

Personer fra Ufa
Komponister fra Rusland
Lærere
Ester Mägi

Ester Kustovna Mägi (født 10. januar 1922 i Tallinn, Estland, død 14. maj 2021) var en estisk komponist og lærer.

Mägi er Estlands mest anerkendte kvindelige komponist indenfor klassisk musik. Hun studerede komposition på musikkonservatoriet i Tallinn og senere på Moskva musikkonservatorium hos Vissarion Sjebalin. Hun skrev en symfoni, orkesterværker, kammermusik, koncerter for mange instrumenter etc. Mägi var senere lærer i komposition på musikkonservatoriet i Tallinn. Hun var i sin kompositionsstil inspireret at estisk folklore og russisk klassisk musik.

Udvalgte værker 

 Symfoni (1968) - for orkester
 Klaverkoncert (1953) - klaver og orkester
 Violinkoncert (1958) - for violin og orkester
 "Vesper"(1998) - for strygeorkester

Referencer

Kilde 
 Om Ester Mägi på www.musicweb-international.com  

Komponister fra Estland
Lærere
Basketball under sommer-OL 2020

Basketball under Sommer-OL 2020 blev afviklet over fire konkurrencer med deltagelse af i alt 352 udøvere. Konkurrencerne er den traditionelle holdkonkurrence samt den nye disciplin 3 mod 3, som oftest blot forkortes til 3x3.. Traditionelt basketball var første gang med på det olympiske program ved sommer-OL 1936 i Berlin men kun for herrer. Første gang damerne kom med på programmet var ved sommer-OL 1976 i Montreal.

Turneringsformat

Traditionel holdkonkurrence 
Til den traditionelle holdkonkurrence er der kvalificeret 12 nationer for såvel herrer og damer. Et hold består af 12 spillere, hvoraf der anvendes 5 spillere på banen af gangen. I hver turnering er holdene fordelt i to puljer med seks hold i hver. De fire bedst kvalificerede i hver fortsætter til slutspillet med kvartfinaler, semifinaler og finale.

3 mod 3 
I den nye 3x3 disciplin er der 4 hold med for både herrer og damer. Hvert hold består af 4 spillere, hvoraf de 3 er på banen samtidig. Kampene spilles udendørs på en bane, der er halv størrelse af de traditionelle basketball baner. Samtidigt spilles der kun med én kurv. Bolden, der spilles med, er speciel og ikke identisk med en normal basketball, da 3x3 er et hurtigere spil. Spillet afvikles meget hurtigt og vinderen er det hold, der først når 21 points eller det hold, der har flest points efter 10 minutter. Der er kun 12 sekunder til hvert angreb, så bolden skifter side hele tiden og spillet fortsætter uden afbrydelser efter hver scoring. Scoren i kampene er generelt som i traditionel basketball, hvor hver bold i kurven giver ét point, hvis der er skudt indenfor 6,75 meter ringen og to points, hvis bolden skydes udenfor ringen. For at en scoring tæller skal bolden have været udenfor 6,75 meter ringen i pågældende angreb. Ud over ovenstående specielle forhold spilles kampene, stort set, efter de samme regler, som traditionel basketball med straffekast, fejl m.v.

Den olympiske turnering

Herrer hold

Herrer 3x3

Damer hold

Damer 3x3

Medaljefordeling

Medaljevindere

Medaljetabel

Referencer

Eksterne henvisninger 
 International Basketball Federation officielle hjemmeside
Rolls-Royce Phantom VII

Rolls-Royce Phantom VII er den syvende generation af luksussedanen Rolls-Royce Phantom fra det britiske bilfirma Rolls-Royce, og den største de producerer. Den blev lanceret i 2003, og det var den første bil, som blev introduceret efter BMW havde opkøbt Rolls-Royce. Den vandt Top Gear Car of the Year Award i 2003.

Rolls-Royce Phantom Drophead Coupé og Rolls-Royce Phantom Coupé er begge baseret på 2003 Phantom.

Referencer 

7
Mindhunter (tv-serie)

Mindhunter  er en drama-tv-serie produceret af David Fincher og Charlize Theron, der debuterede på Netflix den 13. oktober 2017. Den er baseret på den sande kriminalbog Mind Hunter: Inside The FBI's Elite Serial Crime Unit skrevet af Mark Olshaker og John E. Douglas, og tilpasset til Netflix af Joe Penhall. Mindhunter er allerede blevet fornyet til en anden sæson.

Medvirkende 
 Jonathan Groff som Holden Ford,  special agent i FBI's Behavioral Science Unit; baseret på John E. Douglas
 Holt McCallany som Bill Tench, en special agent i FBI's Behavioral Science Unit; baseret på Robert K. Ressler
 Anna Torv som Wendy Carr, en psykolog; baseret på Dr. Ann Wolbert Burgess
 Hannah Gross som Debbie
 Cotter Smith som Shepard, unit chief of the FBI National Training Academy
 Stacey Roca som Nancy Tench, Bill's wife
 Joe Tuttle som Detective Greg Smith
 Alex Morf som Detective Mark Ocasek
 Duke Lafoon som Detective Gordon Chambers
 Peter Murnik som Detective Roy Carver
 Sonny Valicenti som Dennis Rader 
 Cameron Britton som Edmund Emil Kemper III
 Happy Anderson som Jerry Brudos

Kilder

Eksterne henvisninger 
 

Amerikanske tv-serier fra 2010'erne
Krimiserier fra USA
Tv-serier fra Netflix
Langøya (Re)

Langøya er en  ca. 3 km lang og 500 meter bred  ø i Holmestrandfjorden, som er en del af Ytre Oslofjord. Øen hører under  Re kommune i Vestfold og Telemark fylke i Norge .

Kalkbrud 
Man begyndte udvindingen af kalk allerede på 1650'erne, og flere kalkovne var i drift. Langøya kalkværk blev solgt til den danske krone i 1737.

Mere moderne drift startede i 1899 med brydning af  kalksten til brug i produksjon af cement. Christiania Portland Cementfabrik (CPC), købte i 1895 en parcel på øen. Sælger var godsejer G. Wankel på Kambo. CPC købte  resten af øen i 1899, med undtagelse af en mindre grund som tilhørte Marinen, men denne blev købt i 1937. Kalkstenen blev fragtet på lægter til Slemmestad.

Der blev efterhånden  bygget arbejderbarakker og -boliger, spisesal, moler, banespor osv. Den første tid foregik boringen med håndkraft, i 1913 gik man over til trykluft. På denne tid lå årsproduktionen på ca. 180.000 ton i året. I 1922 gik man over til elektrisk drift. Fra 1925 blev selve knusningen af kalkstenen flyttet fra Slemmestad til Langøya. 

Op til 24 familier med omkring 120 mennesker boede på Langøya da der var flest. I 1960 sejlede skolebåden 16 børn ind til skolen i Holmestrand, men de sidste to familier forlod øen i 1967.

Da Norcem nedlagde cementproduktionen i Slemmestad i 1985 blev driften på Langøya også  stoppet. Bunden af bruddet var da på -45 meter. Tilsammen var der hentet  47 millioner ton kalksten, og bruddet under havniveau svarede til næsten 10 millioner kubikmeter. Norcem solgte Langøya til NOAH A/S (Norsk Avfallshandtering) i 1993.

Affaldsdeponi 
Siden 1993 har Norsk Avfallshandtering brugt det åbne  kalkbrud til deponi af farligt uorganisk affald. En stor del af affaldet er gips, som dannes når flyveaske fra forbrændingsanlæg blandes med og neutraliserer svovlsyre. Desuden findes et bassin for udfældning af reaktive metaller; hovedsagelig magnesiumslam og andre alkali- og jordalkalimetal. Affaldet reagerer kraftigt i kontakt med vand og afgiver varme og forskellige gasser (H2, NH3, PH3). Der findes også en tank for afgiftning af cyanidholdigt affald. Afgiftningen sker i alkalisk miljø med natriumhypoklorit. Cyanidforbindelserne omdannes til kuldioxid og nitrogengas. Miljødirektoratet har tilladt årlig modtagelse af maksimalt 500.000 ton uorganisk farligt affald (herunder uorganiske syrer, aske og alunskifer) og 500.000 ton forurenede masser (forurenet jord, knust beton, slam og sedimenter). Deponiet vil efter planen være fyldt før 2025.

Kilder og henvisninger

 "Langøya". En bog om industrieventyret på øen, bosætningen og samfundet her. Forfattere: Stig Tore Lunde og Roar Hansen.
 Fakta om NOAHs virksomhet på Langøya   på  noah.no
 Mot avslutning av Nordbruddet på Langøya   miljodirektoratet.no  28.11.2016 

Øer i Oslofjorden
Øer i Vestfold og Telemark
Re
Massimo Osti

Massimo Osti (født 1944, død 2005) var en italiensk tekstilfabrikant og modedesigner, der er mest kendt for at stå bag tøjmærkerne Stone Island og C.P. Company. Ostis produkter var en blanding af hans egen nytænkning og ideer han fik fra at studere militær-, arbejds- og sportsbeklædning.

Referencer 

Modeskabere
Personer fra Bologna
Maria af Mecklenburg-Schwerin

Maria af Mecklenburg (født mellem 1363 og 1365, død efter 13. maj 1402) var hertuginde af Pommern.

Hun var datter af hertug Henrik III af Mecklenburg (død 1383) og den danske prinsesse Ingeborg (død 1370), datter af Valdemar Atterdag. 

Maria giftede sig i 1380 med hertug Vartislav VII af Pommern og fik med ham sønnen Bogislav, bedre kendt som den nordiske unionskonge Erik af Pommern, og datteren Katarina (ca 1390-1426), gift med pfalzgreve Johan af Pfalz. Maria var arveberettiget efter sin moster, unionsdronningen Margrete I.

Huset Mecklenburg
Danskere i 1300-tallet
Skandinaver fra middelalderen
Ingeborg af Danmark (1347-1370)

Ingeborg Valdemarsdatter, hertuginde af Mecklenburg (født 1. april 1347, død før 1370, var en dansk prinsesse, datter af kong Valdemar Atterdag og Helvig af Slesvig.

Ingeborg overtog den ældste søster Margrethes tilsigtede mand, hertug Henrik 3. af Mecklenburg. Efter aftalen blev den lille prinsesse bragt over til Tyskland, men blev hentet tilbage allerede i 1354. Ingeborg og Henrik blev omsider gift i 1362, da de mecklenburgske fyrster havde kvitteret for en del af hendes medgift. 

Parret fik følgende børn: 
 Eufemia af Mecklenburg (død 1400), gift med fyrst Johan 5. af Mecklenburg-Werle
 Maria af Mecklenburg (1363/1365-1402/1403), gift med hertug Vartislav 7. af Pommern. Mor til kong Erik af Pommern
 Albrekt 4. af Mecklenburg (1362/1370-1388), hertug af Mecklenburg-Schwerin
 Ingeborg af Mecklenburg (1368–1408), nonne i Ribnitz kloster 1376, abbessions 1395-1408. Var tæt på sin tante Margrete 

Ingeborg blev efter broderen Christoffers død i 1363 arvtager til den danske trone, og hendes søn Albrekt var blevet lovet tronfølge i Danmark af kong Valdemar. Hun døde dog før sin far Valdemar, og det blev Ingeborgs søster Margrethe med hendes søn Olav som omsider trak det længste strå i den dynastiske kamp.

Kilder 

Jellingdynastiet
Danskere i 1300-tallet
Skandinaver fra middelalderen
Personer i Dansk Biografisk Leksikon